
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 19ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  274/2013

ΘΕΜΑ: Εκποίηση κινητών πραγμάτων που βρίσκονται στο χώρο του πρώην εργοστασίου «Ξυστρή»
    Στον Πύργο, σήμερα 09 του μηνός Σεπτεμβρίου, του έτους 2013, ημέρα Δευτέρα και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 42259/5-9-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων (προσήλθε στο 4ο προ Η.Δ. θέμα), 9. Τζίνη Διονυσία, 10.  Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος, 13. Ανδρικόπουλος Ανδρέας (προσήλθε στο 5ο προ Η.Δ. θέμα), 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Μικελόπουλος Γεώργιος, 20. Λιατσής Γαβριήλ – Επικεφαλής Μείζονος Μειοψηφίας, 21. Ανδριόλας Γεώργιος, 22. Σεϊντής Βασίλειος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα (Αντιπρόεδρος Δημοτικού Συμβουλίου), 26. Μπελόκας Διονύσιος, 27. Διαμαντόπουλος Κων/νος (στη θέση του παραιτηθέντος  Δημοτικού Συμβούλου κ. Π. Σκαρτσιάρη), 28. Γιάνναρος Χρήστος – Επικεφαλής της παράταξης «Λαϊκή Συσπείρωση», 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Δημόπουλος Φώτιος, 2. Κουρμπανάς Γεώργιος, 3. Καραμπέτσος Αθανάσιος, οι οποίοι δεν προσήλθαν στη συνεδρίαση αν και νόμιμα κλήθηκαν,  

4. Δημουλιάς Λεωνίδας (έχει τεθεί σε αργία). 
    
Επίσης για το συγκεκριμένο θέμα με την  υπ’ αριθμ. πρωτ. 42259/5-9-2013 έγγραφη πρόσκληση του Προέδρου του Δ.Σ, προσκλήθηκε στη συνεδρίαση και ο Πρόεδρος της Δ.Κ  Πύργου κ. Βασίλειος Φάμελος, ο οποίος και προσήλθε.
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
-------------------------      

Ακολούθως ο Πρόεδρος έθεσε υπόψη του δημοτικού συμβουλίου το 15ο   θέμα της ημερήσιας διάταξης με τίτλο: [Λήψη απόφασης για την εκποίηση κινητών πραγμάτων που βρίσκονται στο χώρο του πρώην εργοστασίου «Ξυστρή»] και ανέφερε: 

[Η Δ/νση Τεχνικών Υπηρεσιών και Περιβάλλοντος του Δήμου με το αριθ. 1967/13 έγγραφό της εισηγείται την εκποίηση κινητών πραγμάτων που βρίσκονται στο χώρο του πρώην εργοστασίου «Ξυστρή».

Τα κινητά πράγματα αφορούν παλαιά μηχανήματα [χαλύβδινα και ανοξείδωτα] καθώς και μεταλλικές στέγες και οχήματα που βρίσκονται μέσα στο χώρο του εργοστασίου και αναφέρονται στην υπ’ αριθ. 11.559 περίληψη κατακυρωτικής εκθέσεως – ελεύθερης εκποίησης ακινήτου της συμβολαιογράφου Πύργου κας Θεοδώρας Βερβενιώτη – Μπαρακίτη.
Η καταμέτρηση και η εκτίμηση των κινητών πραγμάτων θα διενεργηθεί από την επιτροπή που έχει οριστεί με την 84/13 απόφαση ΔΣ Πύργου.

Σύμφωνα με την παρ. 1 του άρθρου 199 του Ν. 3463/2006 «Κινητά πράγματα των Δήμων και Κοινοτήτων»: «Η εκποίηση κινητών πραγμάτων των Δήμων και των Κοινοτήτων επιτρέπεται, ύστερα από  απόφαση του δημοτικού ή κοινοτικού συμβουλίου και ενεργείται με δημοπρασία. Όταν  πρόκειται για πράγματα που έχουν αξία έως χίλια ευρώ (1.000€) μπορεί με αιτιολογημένη  απόφαση του δημοτικού ή του κοινοτικού συμβουλίου να γίνεται πρόχειρη δημοπρασία....».

Καλούνται οι Δημοτικοί Σύμβουλοι και ο Πρόεδρος της Δ.Κ Πύργου ν’ αποφασίσουν επί της εισήγησης της Δ/νσης Τεχνικών Υπηρεσιών και περιβάλλοντος του Δήμου].
Το Δημοτικό Συμβούλιο Πύργου
λαμβάνοντας υπόψη:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Την παρ. 1 του άρθρου 199 του Ν. 3463/2006 «Κινητά πράγματα των Δήμων και Κοινοτήτων»
· Την αριθ. 1967/13 εισήγηση της Δ/νσης Τεχνικών Υπηρεσιών και Περιβάλλοντος, μετά από διαλογική συζήτηση, 

ομόφωνα α π ο φ α σ ί ζ ε ι
την εκποίηση, με δημοπρασία, κινητών πραγμάτων που βρίσκονται στο χώρο του πρώην εργοστασίου «Ξυστρή». 

- Τα κινητά πράγματα αφορούν παλαιά μηχανήματα [χαλύβδινα και ανοξείδωτα] καθώς και μεταλλικές στέγες και οχήματα και αναφέρονται στην υπ’ αριθ. 11.559 περίληψη κατακυρωτικής εκθέσεως – ελεύθερης εκποίησης ακινήτου της συμβολαιογράφου Πύργου κας Θεοδώρας Βερβενιώτη – Μπαρακίτη.

· Η Οικονομική Επιτροπή με απόφασή της θα καταρτίσει τους όρους διακήρυξης της δημοπρασίας.
· Η καταμέτρηση και η εκτίμηση των κινητών πραγμάτων θα διενεργηθεί από την επιτροπή που έχει οριστεί με την 84/13 απόφαση ΔΣ Πύργου.

- Ο Πρόεδρος της Δ.Κ Πύργου ενέκρινε το θέμα.

- Οι δημοτικοί σύμβουλοι κ.κ: Γ. Θεοδωρέλος – Χαρίτος. Δ. Τζουανόπουλος, Ι. Αργυρόπουλος του Παναγιώτη, Γ. Μικελόπουλος , Γ. Λιατσής, Γ. Ανδριόλας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Δ. Μπελόκας, Κ. Διαμαντόπουλος, απουσίαζαν απ’ τη συνεδρίαση όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό 274/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 24– 9  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

